Na temelju članka 31. Statuta Općine Perušić („Županijski glasnik“ Ličko senjske županije, br. 7/13, 5/18, 7/20), Općinsko vijeće Općine Perušić na sjednici održanoj dana 28. prosinca 2020. godine, donijelo je

**O D L U K U**

**O DODJELI BESPOVRATNIH FINANCIJSKIH SREDSTAVA NAMIJENJENIH UBLAŽAVANJU POSLJEDICA IZAZVANIH EPIDEMIJOM KORONAVIRUSA (COVID – 19)**

Članak 1.

U skladu s nacionalnim mjerama potpora gospodarstvu usmjerenima suzbijanju ekonomskih šteta nastalih zbog epidemije koronavirusa (COVID-19) odobrava se dodjela bespovratnih financijskih sredstava poslovnim subjektima na području Općine Perušić ( ugostiteljskim objektima svih skupina), za mjesec prosinac 2020. godine i mjesec siječanj 2021. godine.

Članak 2.

Sredstva za navedenu namjenu ostvarit će ugostiteljski objekti koji su zadržali broj zaposlenih kako slijedi:

* broj zaposlenih od 1 do 3 2.000,00 kn
* broj zaposlenih od 3 i više 4.000,00 kn

Sredstva će se odobravati za mjesec prosinac 2020. godine i mjesec siječanj 2021. godine, a namijenjena su za podmirenje troškova (zakup poslovnog prostora, režijski troškovi, troškovi servisa opreme i sl.).

Članak 3.

Korisnici financijskih sredstava **su uz popunjeni obrazac zahtjeva** obvezni priložiti Jedinstvenom upravnom odjelu sljedeću dokumentaciju:

* dokaz o registriranom sjedištu i obavljanju djelatnosti na području Općine Perušić
* dokaz o podmirenim financijskim obvezama prema Općini Perušić na dan 1. ožujka 2020. godine,
* dokaz da nema otpuštenih zaposlenika u vremenu od 27.11.2020. godine pa nadalje, što se dokazuje popisom zaposlenika za listopad, studeni i prosinac 2020. godine,
* dokaz da nije u stečaju ili postupku gašenja.

Članak 4.

Ova Odluka stupa na snagu dan nakon objave u „Županijskom glasniku“ Ličko senjske županije.

Predsjednik Općinskog vijeća

Milorad Vidmar

KLASA: 372-03/20-01/31

URBROJ: 2125-08-1-20-1